Superspreder

Superspreder er en smittebærer som har høyere sannsynlighet for å overføre en bestemt smittsom sykdom til andre individer enn gjennomsnittet i befolkningen. Fenomenet er spesielt relevant i forbindelse med håndtering av epidemier.

Kjennetegn 
Fravær av symptomer (asymptomatisk tilstand) og deltagelse i superspredningshendelser synes å være viktige årsaker til at noen blir superspredere. Individuelle forskjeller i smittsomhet ut over dette varierer fra sykdom til sykdom. For eksempel har hosting, nysing og snakking stor betydning for overføring av sykdommer som spres gjennom dråpesmitte, mens fysisk nærhet og mangelfull håndhygiene er faktorer som øker spredning gjennom kontaktsmitte.

Historikk 
Begrepet ble tatt i bruk i vitenskapelig litteratur mellom 1970 og 1980, men fenomenet har vært kjent lenge. En av de mest kjente "supersprederne" var Mary Mallon som var kilde til flere utbrudd av tyfus i USA på begynnelsen av 1900-tallet. Hennes historie er også et tidlig eksempel på systematisk smittesporing.

Referanser 

Epidemiologi